
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 414 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Τροποποίηση του Οργανισμού του Γενικού Νοσοκο¬ 
μείου Θήβας. 1 

Καθορισμός απεντομωτικού δικαιώματος εισπρακτέ¬ 
ου από τη Συκική κατά τη συκική περίοδο 2006- 

2007. 2 

Διαδικασία απονομής των προβλεπόμενων από το 
άρθρο 63 του ν. 2812/2000 επιβραβεύσεων των 
δικαστικών υπαλλήλων. 3 

Τροποποίηση Κανονισμού Εσωτερικής Υπηρεσίας 

του Εφετείου Αιγαίου. 4 

Έγκριση Κανονισμού Λειτουργίας για τις Λιμενικές 
Εγκαταστάσεις του Σταδίου Ειρήνης και Φιλίας... 5 

Τροποποίηση Οργανισμού Εσωτερικής Υπηρεσίας 

της Κοινότητας Πενταλόφου. 6 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη Ζιγρινά Ευαγγελία του Ελευ¬ 
θερίου. 7 


ΑΠΟΦΑΣΕΙ Σ 

Αριθμ. Υ4α/108758/06 (1) 


Τροποποίηση του Οργανισμού του Γενικού Νοσοκο¬ 
μείου Θήβας. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Των άρθρων 6 και 11 του ν. 2889/2001 «Βελτίωση 
και εκσυγχρονισμός του Εθνικού Συστήματος Υγείας 
και άλλες διατάξεις» (Α "37). 

β) Του άρθρου 25, παρ. 1, του ν. 1397/1983 «Εθνικό 
Σύστημα Υγείας» (Α' 143). 

γ) Του άρθρου 34, παρ. 4 και 5, του ν. 2519/1997 «Ανά¬ 
πτυξη και εκσυγχρονισμός του Εθνικού Συστήματος 
Υγείας, οργάνωση των υγειονομικών υπηρεσιών, ρυθμί¬ 
σεις για το φάρμακο και άλλες διατάξεις» (Α' 165). 


26 Μαρτίου 2007 

δ) Του ν. 3329/2005 «Εθνικό Σύστημα Υγείας και Κοι¬ 
νωνικής Αλληλεγγύης και λοιπές διατάξεις» (Α' 81). 

ε) Του ν. 3527/2007 «Κύρωση συμβάσεων υπέρ νο¬ 
μικών προσώπων εποπτευόμενων από το Υπουργείο 
Υγείας και Κοινωνικής Αλληλεγγύης και λοιπές δια¬ 
τάξεις» (Α' 25). 

στ) Του ν. 1568/1985 «Υγιεινή - Ασφάλεια Εργαζομένων» 
(Α' 177), όπως επεκτάθηκαν με τις διατάξεις της υπ’ 
αριθμ. 88555/3293/1988 κοινής υπουργικής απόφασης 
«Υγιεινή και ασφάλεια του προσωπικού του Δημοσίου, 
των Ν.Π.Δ.Δ. και των Ο.Τ.Α.» (Β' 721) που κυρώθηκε με 
το άρθρο 39 του ν. 1836/1989 και το π.δ. 17/1996 «Μέτρα 
για τη βελτίωση της ασφάλειας και της υγείας των 
εργαζομένων κατά την εργασία σε συμμόρφωση με τις 
οδηγίες 89/391/ΕΟΚ και 91/383/ΕΟΚ» (Α' 11). 

ζ) Του π.δ. 87/1986 «Ενιαίο Πλαίσιο Οργάνωσης Νοσο¬ 
κομείων» (Φ.Ε.Κ. Α' 32/1986). 

η) Του άρθρου 90 του κώδικα νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ. 63/2005 (Α' 98) και το γεγονός 
ότι από την εφαρμογή των διατάξεων της απόφασης 
αυτής θα προκληθεί επιπλέον δαπάνη σε βάρος του 
κρατικού προϋπολογισμού ύψους 212.000 ευρώ (Ε.Φ 15- 
210, ΚΑΕ 0200). 

2. Την υπ’ αριθμ. ΔΙΔΚ/Φ. 1/2/6139 απόφαση ανάθε¬ 
σης αρμοδιοτήτων στους Υφυπουργούς Εσωτερικών, 
Δημόσιας Διοίκησης και Αποκέντρωσης (Β' 527), όπως 
τροποποιήθηκε με την υπ’ αριθμ. 17398/05/13.9.2005 
(Β' 1284) όμοια απόφαση. 

3. Την υπ’ αριθμ. 37930/ΔΙΟΕ1264/14.10.2005, απόφαση 
ανάθεσης αρμοδιοτήτων στους Υφυπουργούς Οικονο¬ 
μίας και Οικονομικών (Β' 1432) όπως τροποποιήθηκε με 
την υπ’ αριθμ. 5733/ΔΙΟΕ 179/13.2.2006 (Β' 204) όμοια 
απόφαση. 

4. Την υπ’ αριθμ. 23/7.8.2006 (θέμα 4°) απόφαση του 
Δ.Σ. της Δ.Υ.ΠΕ. Στερεός Ελλάδας. 

5. Την ανάγκη εναρμόνισης των Νοσοκομειακών Μο¬ 
νάδων προς το θεσμικό πλαίσιο Υγείας και ασφάλειας 
των εργαζομένων, αποφασίζουμε: 

Η υπ’ αριθμ. 89845/03/2005 (Φ.Ε.Κ. Β' 1655/29.11.2005) 
κοινή υπουργική απόφαση «Αναμόρφωση του Οργανι¬ 
σμού του Γ ενικού Νοσοκομείου Θήβας», τροποποιείται 
και συμπληρώνεται όπως παρακάτω: 

Στο άρθρο 14 «Θέσεις Προσωπικού»: στην παρά¬ 
γραφο (2): 

ί) στις θέσεις κλάδου γιατρών ΕΣΥΚΑ συνιστώνταί: 
ειδικότητας Ιατρικής της Εργασίας μία (1) θέση, βαθμού 
Επιμ. Β', μία (1) θέση ειδικότητας Μαιευτικής Γυναικο- 
λογίας, βαθμού Επιμ. Α' και μία (1) θέση ειδικότητας 
Αναισθησιολογίας και βαθμού Επιμ. Β', 
ϋ) στις θέσεις των άλλων επιστημόνων και του λοιπού 
προσωπικού συνιστώνταί: κλάδος ΠΕ Ψυχολογίας μία 
(1) θέση, δύο (2) θέσεις του κλάδου ΠΕ Χημείας - Βιο¬ 
χημείας- Βιολογίας και μία (1) θέση του κλάδου ΤΕ 
Ραδιολογίας Ακτινολογίας και η παράγραφος (2) του 
συγκεκριμένου άρθρου αντικαθίσταται ως εξής: 

«2. ΘΕΣΕΙΣ ΙΑΤΡΙΚΗΣ ΥΠΗΡΕΣΙΑΣ 
Η Ιατρική Υπηρεσία στελεχώνεται: 

Α) Από γιατρούς του κλάδου γιατρών ΕΣΥΚΑ, που 
συνιστώνταί σύμφωνα με τις διατάξεις του άρθρου 
25 του ν. 1397/1983, στον κλάδο γιατρών ΕΣΥΚΑ του 
Υπουργείου Υγείας και Κοινωνικής Αλληλεγγύης και 
κατανέμονται στο Νοσοκομείο αυτό, όπως παρα¬ 
κάτω: 



ΕΙΔΙΚΟΤΗΤΑ 


ΒΑΘΜΟΣ 


ΣΥΝΟΛΟ 



Δ/ΝΤΕΣ 

ΕΠΙΜ Α' 

ΕΠΙΜ 

Β' 


Α/Α 


ΟΡΓΑΝ 

ΟΡΓΑΝ 

ΟΡΓΑΝ 


1 

ΠΑΘΟΛΟΓΙΑ 

1 

2 

3 

6 

2 

ΚΑΡΔΙΟΛΟΓΙΑ 

1 

- 

2 

3 

3 

ΠΑΙΔΙΑΤΡΙΚΗ 

1 

1 

2 

4 

4 

ΧΕΙΡΟΥΡΓΙΚΗ 

1 

2 

3 

6 

5 

ΟΡΘΟΠΕΔΙΚΗ 

1 

1 

1 

3 

6 

ΟΦΘΑΛΜΟΛΟΓΙΑ 

1 

- 

- 

1 

7 

Ω.Ρ.Λ. 

1 

- 

- 

1 

8 

ΜΑΙΕΥΤΙΚΗ 

ΓΥΝΑΙΚΟΛΟΓΙΑ 

1 

1 

1 

3 

9 

ΑΝΑΙΣΘΗΣΙΟΛΟΓΙΑ 

1 

1 

2 

4 

10 

ΙΑΤΡΙΚΗ 

ΒΙΟΠΑΘΟΛΟΓΙΑ 

1 

- 

1 

2 

11 

ΑΚΤΙΝΟΔΙΑΓΝΩ¬ 

ΣΤΙΚΗΣ 

1 

1 

2 

4 

12 

ΟΔΟΝΤΙΑΤΡΙΚΗΣ 

- 

- 

1 

1 

13 

ΝΕΥΡΟΛΟΓΙΑΣ 

- 

- 

1 

1 

14 

ΙΑΤΡΙΚΗ 

ΒΙΟΠΑΘΟΛΟΓΙΑ Ή 
ΑΙΜΑΤΟΛΟΓΙΑ 

1 

1 

1 

3 

15 

ΟΥΡΟΛΟΓΙΑΣ 

- 

- 

1 

1 

16 

ΑΙΜΑΤΟΛΟ¬ 
ΓΙΑ Ή ΙΑΤΡΙΚΗ 
ΒΙΟΠΑΘΟΛΟΓΙΑ Ή 
ΠΑΘΟΛΟΓΙΑ 



1 

1 

17 

ΙΑΤΡΙΚΗ ΤΗΣ 
ΕΡΓΑΣΙΑΣ 

- 

- 

1 

1 


ΣΥΝΟΛΟ 

12 

10 

23 

45 


Β) Από ειδικευόμενους ιατρούς, οι οποίοι τοποθετού¬ 
νται για ειδίκευση στο Νοσοκομείο αυτό, σύμφωνα με 
τις ισχύουσες διατάξεις. 

Γ) Από άλλους επιστήμονες και λοιπό προσωπικό, 
που προσφέρουν συναφείς υπηρεσίες με το έργο της 
ιατρικής υπηρεσίας, των παρακάτω κατηγοριών και 


κλάδων, σε καθένα από τους οποίους οι αντίστοιχες 
θέσεις ορίζονται ως εξής: 

ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΦΑΡΜΑΚΟΠΟΙΩΝ 

Μία (1) θέση 

ΚΛΑΔΟΣ ΠΕ ΧΗΜΕΙΑΣ- ΒΙΟΛΟΓΙΑΣ - ΒΙΟΧΗΜΕΙΑΣ 

Τρεις (3) θέσεις 

ΚΛΑΔΟΣ ΠΕ ΔΙΑΙΤΟΛΟΓΩΝ 

Μία (1) θέση 

ΚΛΑΔΟΣ ΠΕ ΨΥΧΟΛΟΓΩΝ 
Μία (1) θέση 
ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΚΟΙΝΩΝΙΚΗΣ ΕΡΓΑΣΙΑΣ 
Μία (1) θέση 

ΚΛΑΔΟΥ ΤΕ ΤΕΧΝΟΛΟΓΩΝ ΤΡΟΦΙΜΩΝ 
Μία (1) θέση 

ΚΛΑΔΟΥ ΤΕ ΙΑΤΡΙΚΩΝ ΕΡΓΑΣΤΗΡΙΩΝ 
Πέντε (5) θέσεις 

ΚΛΑΔΟΥ ΤΕ ΙΑΤΡΙΚΩΝ ΕΡΓΑΣΤΗΡΙΩΝ (προσωποπα¬ 

γής) 

Μία (1) θέση 

Η θέση αυτή καταργείται μετά την με κάθε τρόπο 
αποχώρηση του υπαλλήλου που την κατέχει. 

ΚΛΑΔΟΣ ΤΕ ΡΑΔΙΟΛΟΓΙΑΣ - ΑΚΤΙΝΟΛΟΓΙΑΣ 
Έξι (6) θέσεις 

ΚΛΑΔΟΣ ΤΕ ΦΥΣΙΚΟΘΕΡΑΠΕΥΤΩΝ 
Μία (1) θέση 
ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΒΟΗΘΩΝ ΙΑΤΡΙΚΩΝ ΚΑΙ ΒΙΟΛΟΓΙΚΩΝ 
ΕΡΓΑΣΤΗΡΙΩΝ 
Τέσσερις (4) θέσεις 

ΚΛΑΔΟΣ ΔΕ ΧΕΙΡΙΣΤΩΝ ΙΑΤΡΙΚΩΝ ΣΥΣΚΕΥΩΝ 
Έξι (6) θέσεις 

ΚΛΑΔΟΣ ΔΕ ΒΟΗΘΩΝ ΦΑΡΜΑΚΕΙΟΥ 
Δύο (2) θέσεις 
ΚΛΑΔΟΣ ΔΕ ΜΑΓΕΙΡΩΝ 
Τ ρεις (3) θέσεις 

Κατά τα λοιπά το τροποποιούμενο και συμπληρούμενο 
άρθρο παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 2007 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ Π. ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜ. ΑΒΡΑΜΟΠΟΥΛΟΣ 
-♦- 

Αριθμ. 116883 (2) 

Καθορισμός απεντομωτικού δικαιώματος εισπρακτέου 
από τη Συκική κατά τη συκική περίοδο 2006-2007. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1) Τις διατάξεις: 

α) Του άρθρου 4 παρ 3 σημείο η του ν. 2147/1952 (Α'155) 
«Περί προλήψεως και καταστολής των ασθενειών και 
εχθρών των φυτών και περί οργανώσεων της Φυτοπα- 
θολογικής Υπηρεσίας». 

β) Του άρθρου 1 του ν.δ. 2584/1953 «Περί τροποποιήσεως 
και συμπληρώσεως του ν.π. 2167/1952 Περί καταργήσεως 
του Γραφείου Προστασίας Ελληνικών Σύκων και ρυθμίσε¬ 
ων των λόγω ταύτης προκυπτόντων ζητημάτων». 

γ) Του π.δ. 967/1977 (Α'325) «περί συλλογής αποξηράν- 
σεως απεντομώσεως και επεξεργασίας σύκων». 

2) Την υπ’ αριθμ. 40563/1138/1966 (Β'427) υπουργική 
απόφαση «Περί εγκρίσεως Κανονισμού λειτουργίας των 
απεντομωτηρίων - απολυμαντηρίων φυτών και φυτικών 
προϊόντων της Χώρας». 

3) Την υπ’ αριθμ. Υ 132/14.10.2004 (ΒΊ533) κοινή από¬ 
φαση του Πρωθυπουργού και του Υπουργού Αγροτικής 
Ανάπτυξης και Τροφίμων «Ανάθεση αρμοδιοτήτων στον 
Υφυπουργό Αγροτικής Ανάπτυξης και Τροφίμων Αλέ¬ 
ξανδρο Κοντό». 

4) Την υπ’ αριθμ. 661/31.8.2006 πρόταση του Δ.Σ. της 
Κεντρικής Συνεταιριστικής Ένωσης Σύκων και Ξη¬ 
ρών Καρπών Ο.Π.ΣΥΝ.Π.Ε. «ΣΥΚΙΚΗ» και το υπ’ αριθμ. 
462/25.7.2006 έγγραφο αυτής, αποφασίζουμε: 

1. Καθορίζουμε το απεντομωτικό δικαίωμα που θα 
εισπράττεται από την Κεντρική Ένωση σύκων και Ξηρών 
Καρπών Ο.Π.ΣΥΝ.Π.Ε. με το διακριτικό τίτλο ΣΥΚΙΚΗ που 
εδρεύει στην Καλαμάτα (6° χλμ. Καλαμάτας Μεσσήνης) 
κατά την περίοδο 2006-2007 ως κατωτέρω: 

για την απεντόμωση σύκων: 0,085 ευρώ κατά κιλό. 

για την επαναπεντόμωση 

σύκων: 0,045 ευρώ κατά κιλό. 

για την απεντόμωση των 

σταφίδων και διαφόρων 

προϊόντων: 0,030 ευρώ κατά κιλό. 

2. Τα προϊόντα μπορούν να παραμείνουν στο χώρο 
των Γ ενικών Απεντομωτηρίων, εφόσον δεν δυσκολεύε¬ 
ται η ομαλή λειτουργία τους, μέχρι 15 ημέρες για τους 
μήνες Σεπτέμβριο και Οκτώβριο και μέχρι 20 ημέρες για 
τον υπόλοιπο χρόνο, από την ημερομηνία εισαγωγής 
τους χωρίς επιβάρυνση. Πέραν του παραπάνω χρόνου 
παραμονής οι εισκομιστές θα επιβαρύνονται με το 5% 
του επαναπεντομωτικού δικαιώματος για κάθε κιλό και 
ημέρα παραμονής. 

3. Στα παραπάνω δικαιώματα περιλαμβάνονται και οι 
δαπάνες για την πλήρωση των θαλάμων απεντομώσεως 
με το προϊόν και την εκκένωσή τους. 

4. Οι δαπάνες για την εκφόρτωση των προϊόντων, τη 
μεταφορά τους μέχρι τους προθαλάμους των απεντο¬ 
μωτηρίων, τη φόρτωσή τους στα μεταφορικά μέσα, τη 
μεταφορά και εκφόρτωση στο λιμάνι βαρύνουν τους 
εισκομιστές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2007 

Ο ΥΦΥΠΟΥΡΓΟΣ 

Α. ΚΟΝΤΟΣ 
-♦- 

Αριθμ. 21106 οικ. (3) 

Διαδικασία απονομής των προβλεπόμενων από το άρ¬ 
θρο 63 του ν. 2812/2000 επιβραβεύσεων των δικα¬ 
στικών υπαλλήλων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 63 ν. 2812/2000 (Φ.Ε.Κ. 


67/Α/10.3.2000) «Κώδικας Δικαστικών Υπαλλήλων» και 
β) του άρθρου 9 του ν. 2993/2002 (Φ.Ε.Κ. 58/Α/26.3.2002). 

2. Το γεγονός ότι σύμφωνα με τις διατάξεις της παρ. 5 
του άρθρου 63 του ν. 2812/2000 παρέχεται η εξουσιοδότη¬ 
ση στον Υπουργό Δικαιοσύνης να καθορίσει με απόφασή 
του τη διαδικασία και κάθε θέμα αναγκαίο για την εφαρ¬ 
μογή των προαναφερόμενων διατάξεων, αποφασίζουμε: 

Άρθρο 1 

Πρόταση επιβραβεύσεων δικαστικών υπαλλήλων 

1. Για την απονομή των προβλεπόμενων από τις δια¬ 
τάξεις της παρ. 2 του άρθρου 63 του ν. 2812/2000 επι¬ 
βραβεύσεων, υποβάλλεται στον Υπουργό Δικαιοσύνης 
έγγραφη πρόταση του προϊσταμένου του Δικαστηρίου 
ή της Δικαστικής Υπηρεσίας και του προϊστάμενου της 
Γραμματείας όπου υπηρετεί ο δικαστικός υπάλληλος. 
Όταν ο δικαστικός υπάλληλος προΐσταται οργανικής μο¬ 
νάδας υποβάλλεται πρόταση μόνο από τον προϊστάμενο 
του οικείου Δικαστηρίου ή της Δικαστικής Υπηρεσίας. 
Στις περιπτώσεις όπου ο δικαστικός υπάλληλος υπηρε¬ 
τεί σε έμμισθο Υποθηκοφυλακείο ή στα Κτηματολογικά 
Γ ραφεία Ρόδου και Κω - Λέρου, η πρόταση υποβάλλεται 
από το προϊστάμενο των αντίστοιχων υπηρεσιών. 

2. Στις ανωτέρω προτάσεις αναφέρονται οι εξαιρετικές 
πράξεις σε σχέση με το αντικείμενο της υπηρεσίας του 
υπαλλήλου, οι οποίες δεν επιβάλλονται από τα καθήκοντά 
του, οι ιδιαίτερα ευεργετικές συνέπειες για τη λειτουργία 
της υπηρεσίας από τις πράξεις αυτές, καθώς και κάθε 
άλλο συναφές στοιχείο που δικαιολογεί την απονομή της 
επιβράβευσης στον προτεινόμενο υπάλληλο. 

Άρθρο 2 

Διαδικασία απονομής 

1. Ο Υπουργός Δικαιοσύνης απευθύνει σχετικό ερώ¬ 
τημα προς το επταμελές δικαστικό (υπηρεσιακό) συμ¬ 
βούλιο του Συμβουλίου της Επικράτειας, του Αρείου 
Πάγου και του Ελεγκτικού Συνεδρίου, κατά περίπτωση. 
Ο πρόεδρος του δικαστικού (υπηρεσιακού) συμβουλίου 
αναθέτει τη διερεύνηση της υπόθεσης σε εισηγητή, μέ¬ 
λος του συμβουλίου, ο οποίος εντός δέκα (10) ημερών 
υποβάλει εμπεριστατωμένη εισήγηση. Εάν στην εισή¬ 
γηση προτείνεται επιβράβευση προσδιορίζεται και το 
είδος της σε αντιστοιχία με την εξαιρετική πράξη του 
προτεινόμενου δικαστικού υπαλλήλου. 

2. Η επιβράβευση απονέμεται με απόφαση του Υπουρ¬ 
γού Δικαιοσύνης ύστερα από την ειδικά αιτιολογημένη 
γνώμη του αρμόδιου συμβουλίου. 

Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2007 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 20294 (4) 

Τροποποίηση Κανονισμού Εσωτερικής Υπηρεσίας του 
Εφετείου Αιγαίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 17 του ν. 1756/1988 «Κώ¬ 
δικας Οργανισμού Δικαστηρίων και κατάστασης Δικά- 

στικών Λειτουργών» όπως αντικαταστάθηκε από το άρ¬ 
θρο 5 του ν. 1868/1989 και όπως τελικά αντικαταστάθηκε 
η παράγραφος 2 του άρθρου 17 του ν. 1756/1988 εκ νέου 
με την παράγραφο 4 του άρθρου 3 του ν. 2479/1997, 

β) του άρθρου 25 παρ. 3 περ. α του ν. 2812/2000 
(Α' 67), 

γ) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2003 Φ.Ε.Κ. Α798. 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (Φ.Ε.Κ. Β'842/8.6.2004). 

4. Την υπ’ αριθμ. 2/2007 απόφαση της Ολομέλειας του 
Εφετείου Αιγαίου, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Εφετείου Αιγαίου όπως διαμορφώθηκε με την υπ’ 
αριθμ. 2/2007 απόφαση της Ολομέλειας του Εφετείου 
Αιγαίου και η οποία έχει ως εξής: 

Τροποποιεί τον ισχύοντα κανονισμό εσωτερικής υπη¬ 
ρεσίας του Δικαστηρίου τούτου ως προς το αναφε- 
ρόμενο στο σκεπτικό σημείο και ορίζει ότι οσάκις το 
Δικαστήριο τούτο συνεδριάζει στη μεταβατική έδρα 
Μυτιλήνης η εκδίκαση των ποινικών υποθέσεων Τριμε¬ 
λούς Πλημ/των θα γίνεται ημέρα Τρίτη και η εκδίκαση 
των Πολιτικών υποθέσεων και των Ποινικών Τριμελούς 
Κακ/των θα γίνεται ημέρα Τετάρτη. Και η εφαρμογή της 
παραπάνω τροποποίησης θα αρχίσει από Σεπτέμβριο 
2008. 

Κρίθηκε, αποφασίστηκε στην Ερμούπολη Σύρου στις 
13 Δεκεμβρίου 2006 και δημοσιεύθηκε στην Ερμούπολη 
Σύρου την 10 Ιανουάριου 2007. 

Οι Πρόεδροι Εφετών Τα μέλη 

1. Σπυρ. Μιτσιάλης 1) Γεώργιος Ευσταθίου 

2. Νικόλαος Καλογήρου 2) Σταμ. Παυλίδης 

3) Σάββας Κυριακίδου 

4) Ελευθερία Ρώμα 

5) Ελισάβετ Ματάλα 
Η Γραμματέας 

Πλητώ Παπαδάκη 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2007 
Με εντολή Υπουργού 
Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 
-♦- 

Αριθμ. 10051 (5) 

Έγκριση Κανονισμού Λειτουργίας για τις Λιμενικές 
Εγκαταστάσεις του Σταδίου Ειρήνης και Φιλίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

1) Του α.ν. 397/1968 «Περί επανασυστάσεως της Γε¬ 
νικής Γραμματείας Αθλητισμού και των αρμοδιοτήτων 
αυτής». 

2) Του π.δ. 63/2005 «Κώδικας νομοθεσίας για την Κυ¬ 
βέρνηση και Κυβερνητικά Όργανα». 


3) Του ν. 1828/1989 άρθρο 40 «Σύσταση Ν.Π.Ι.Δ. με την 
επωνυμία Στάδιο Ειρήνης και Φιλίας». 

4) Την υπ’ αριθμ. 14487/8.5.1989 «Εγκριση Κανονισμού 
Λειτουργίας Σταδίου Ειρήνης και Φιλίας» (Φ.Ε.Κ. 346/Β/ 
11.5.1989). 

5) Του ν. 2725/1999 άρθρο 57 «Ερασιτεχνικός και επαγ¬ 
γελματικός αθλητισμός και άλλες διατάξεις». 

6) Την υπ’ αριθμ. 509/8.3.2006 (Φ.Ε.Κ. 282/Β/8.3.2006) 
απόφαση του Πρωθυπουργού και του Υπουργού Πολι¬ 
τισμού «περί ανάθεσης αρμοδιοτήτων στον Υφυπουργό 
Πολιτισμού». 

7) Την υπ’ αριθμ. 8705/23.2.2007 εγκριτική απόφαση 
του Υφυπουργού Πολιτισμού του 50/7.6.2007 πρακτικού 
του Δ.Σ. του Σ.Ε.Φ., αποφασίζουμε: 

Εγκρίνουμε τον Κανονισμό Λειτουργίας για τις «Λιμε¬ 
νικές Εγκαταστάσεις του Σ.Ε.Φ.» ως εξής: 

Αρθρο 1. ΟΡΙΣΜΟΙ 

1. Με τον όρο «Λιμενικές εγκαταστάσεις Σταδίου Ειρή¬ 
νης και Φιλίας» (ΛΕ-Σ.Ε.Φ.) νοείται ο δυτικός λιμενίσκος 
και το δυτικό κανάλι, καθώς και ο χερσαίος χώρος που 
τα περικλείει. Τ α τμήματα αυτά ανήκουν στο Δημόσιο 
Κτήμα ΑΒΚ 1674, το οποίο διοικεί και διαχειρίζεται το 
«Στάδιο Ειρήνης και Φιλίας» ως Ν.Π.Ι.Δ. του Δημόσιου 
Τομέα, όπως εμφανίζεται στο συνημμένο τοπογραφικό 
σχεδιάγραμμα της Γ ενικής Γ ραμματείας Αθλητισμού. 

2. Ως «χερσαίος χώρος» των (Λ.Ε.-Σ.Ε.Φ.) νοείται το 
περιμετρικό κρηπίδωμα του λιμενίσκου και του κανα¬ 
λιού, καθώς και αναγκαίος χώρος που προορίζεται για 
τη λειτουργία των Λ.Ε.-Σ.Ε.Φ. και αποτυπώνεται στο 
ανωτέρω σχεδιάγραμμα με τα στοιχεία Λ1-Λ2-Λ3-Λ4-Λ5- 
Λ5α-Λ5β-Λ6-Λ7-Λ8-Λ8α-Λ9-Λ10-Λ11-Λ11α-Λ12-Λ12α-Λ12β- 
Λ12γ-Λ13-Λ14-Λ15-Λ15α-Λ16-Λ17-Λ18-Λ18α-Λ19-Λ19α-Λ2 0- 
Λ21-Λ22-Λ23-Λ24-Λ1. 

3. Με τον όρο «ελλιμενισμός και χρήση» νοείται α) ο 
είσπλους και έκπλους του σκάφους, β) η αγκυροβολιά 
και πρόσδεση του σκάφους και γ) η παροχή υπηρεσιών 
ανεφοδιασμού και χρήσης των χερσαίων εγκαταστά¬ 
σεων των Λ.Ε.-Σ.Ε.Φ.. 

4. Με τους όρους «τέλη ελλιμενισμού» και« τέλη πα¬ 
ρεχόμενων υπηρεσιών» νοείται το μίσθωμα που συμ- 
φωνείται να καταβάλει ο ιδιοκτήτης κάθε σκάφους ως 
αντάλλαγμα για την παροχή του δικαιώματος χρήσης 
και ελλιμενισμού των Λ.Ε.-Σ.Ε.Φ.. 

Αρθρο 2. ΠΕΔΙΟ ΕΦΑΡΜΟΓΗΣ 

1. Ο παρών κανονισμός εφαρμόζεται σε όλα τα πρό¬ 
σωπα και τα σκάφη που κάνουν χρήση των χώρων των 

Λ.Ε.-Σ.Ε.Φ.. 

2. Τα σκάφη που μπορούν να ελλιμενίζονται και να 
χρησιμοποιούν τις Λ.Ε.-Σ.Ε.Φ. είναι ιδίως α) ιστιοφόρα 
ναυταθλητικά σκάφη ιστιοπλοΐας τριγώνου και ανοικτής 
θαλάσσης, ολικού μήκους μέχρι 14 μέτρα και μεγίστου 
πλάτους μέχρι 4,50 μέτρα, β) μηχανοκίνητα σκάφη συ¬ 
νοδείας και υποστήριξης ιστιοπλοϊκών αγώνων τριγώνου 
και ανοικτής θαλάσσης, ολικού μήκους μέχρι 14 μέτρα, 
και μεγίστου πλάτους μέχρι 4,50 μέτρα, γ) μηχανοκίνητα 
σκάφη ερασιτεχνικής αλιείας και αναψυχής, μεγίστων 
διαστάσεων ως ανωτέρω (β) για την περιοχή του λι¬ 
μενίσκου, και ολικού μήκους μέχρι 8 μέτρα με μέγιστο 
πλάτος μέχρι 2,50 μέτρα για το κανάλι, και δ) λέμβοι 
ερασιτεχνικής αλιείας μετά ή άνευ μηχανής, ολικού 
μήκους μέχρι 8 μέτρα, με μέγιστο πλάτος 2,50 μέτρα. 

Κάθε Ν.Π.Ι.Δ. του άρθρου 10 του παρόντος δικαιούται να 
ελλιμενίζει στις Λ.Ε.-Σ.Ε.Φ. μέχρι έξι (6) σκάφη συνοδείας 
και υποστήριξης ιστιοπλοϊκών αγώνων. 

3. Για τα θέματα που δεν ρυθμίζονται στον παρόντα 
κανονισμό εφαρμόζονται οι αντίστοιχες Λιμενικές, Τε- 
λωνειακές και Αστυνομικές διατάξεις. 

Άρθρο 3. ΟΡΓΑΝΑ ΔΙΟΙΚΗΣΗΣ ΚΑΙ ΜΕΡΙΜΝΑΣ 

1. Οι Λ.Ε.-Σ.Ε.Φ. αποτελούν οργανική υπηρεσία του 
Σταδίου Ειρήνης και Φιλίας, που προβλέπεται από το 
άρθρο 44 του Κανονισμού Λειτουργίας αυτού (υπ’ αριθμ. 
14487/8.3.1989 Φ.Ε.Κ. 346/Β/11.5.1989 κοινή υπουργική 
απόφαση), και υπόκεινται στη διοίκηση που ασκεί το 
Διοικητικό Συμβούλιο του Σταδίου δια του Συντονιστή 
Διευθυντή ή του Αναπληρωτή Συντονιστή Διευθυντή 
αυτού. 

2. Την τεχνική, και διοικητική μέριμνα, καθώς και την 
οικονομική διαχείριση των Λ.Ε.-Σ.Ε.Φ. ασκεί το κατά 
Υπηρεσία αρμόδιο προσωπικό που προβλέπει ο Κανο¬ 
νισμός Λειτουργίας του Σ.Ε.Φ., σύμφωνα με τις σχετικές 
αποφάσεις του Διοικητικού Συμβουλίου. 

Αρθρο 4. ΔΙΚΑΙΩΜΑΤΑ ΕΛΛΙΜΕΝΙΣΜΟΥ ΚΑΙ ΧΡΗΣΗΣ 

1. Δικαίωμα ελλιμενισμού και χρήσης έχουν όλα τα 
σκάφη και τα πρόσωπα που ορίζονται στο άρθρο 2 
του παρόντος Κανονισμού μετά από γραπτή άδεια και 
σύμβαση που συνάπτουν με τη Διοίκηση του Σ.Ε.Φ.. 

2. Κατά τον είσπλου και έκπλου ο κυβερνήτης κάθε 
σκάφους αναλαμβάνει την υποχρέωση: 

α) Να γνωστοποιεί στο Σ.Ε.Φ. τα χαρακτηριστικά στοι¬ 
χεία του σκάφους, συμπληρώνοντας το παραδιδόμενο 
σ’ αυτούς έντυπο σύμβασης. 

β) Να πλέει «ήρεμα» εφόσον οι καιρικές συνθήκες και 
οι ελικτικές ιδιότητες του σκάφους το επιτρέπουν, χω¬ 
ρίς να υπερβαίνουν την ταχύτητα των 3 μιλιών ανά 
ώρα. 

γ) Να τηρεί απαρέγκλιτα τις Διατάξεις του Διεθνούς 
Κανονισμού Αποφυγής Συγκρούσεων στη θάλασσα. 

3. Αγκυροβολιά και πρόσδεση του σκάφους επιτρέ¬ 
πεται μόνο σε θέση που θα υποδεικνύει το Σ.Ε.Φ.. Ο 
κυβερνήτης του σκάφους έχει αποκλειστική ευθύνη για 
την ασφαλή αγκυροβολιά και πρόσδεση. 

4. Το προσωπικό των Λ.Ε.-Σ.Ε.Φ. έχει το δικαίωμα να 
επιθεωρεί, μεταξύ των άλλων, και τον τρόπο πρυμνο- 
δέτησης του σκάφους και να προβαίνει στην λήψη των 
απαραίτητων μέτρων ασφαλείας, καταλογίζοντας στον 
ιδιοκτήτη τυχόν δαπάνες που απαιτήθηκαν για το σκο¬ 
πό αυτό. Σε περίπτωση που το Σ.Ε.Φ. κρίνει αναγκαίο, 
μπορεί να αποφασίσει την μετακίνηση οποιουδήποτε 
σκάφους σε άλλη θέση των Λ.Ε.-Σ.Ε.Φ. ζητώντας αυτό 
από τον ιδιοκτήτη ή τον κυβερνήτη του σκάφους. 

5. Εάν ο κυβερνήτης ή το προσωπικό του υπό μετα¬ 
κίνηση σκάφους αρνείται να προβεί στην μετακίνηση 
του σκάφους, τότε το Σ.Ε.Φ. προβαίνει στην ενέργεια 
αυτή και καταλογίζει στον ιδιοκτήτη του τα δημιουρ- 
γηθέντα έξοδα. Το Σ.Ε.Φ. δεν φέρει ευθύνη για ζημιές 
οι οποίες τυχόν θα προκληθούν στο σκάφος, κατά την 
μετακίνησή του. 

6. Οι διατυπώσεις και οι κανόνες κίνησης σκαφών που 
ισχύουν κάθε φορά για τους λιμένες και τους σταθμούς 
εξυπηρέτησης στην Ελλάδα εφαρμόζονται συμπληρω¬ 
ματικά και στις Λ.Ε.-Σ.Ε.Φ.. 


Ειδικότερα: 

α) Δεν επιτρέπεται η παρεμπόδιση των διαύλων 
πλεύσης και κυκλοφορίας σκαφών, η κάθετη, προς την 
γραμμή εισόδου - εξόδου των Λ.Ε.-Σ.Ε.Φ. πλεύση κάθε 
σκάφους, και η αγκυροβολιά και παραμονή σκάφους σε 
απόσταση μικρότερη των 200 μέτρων περιμετρικά της 
εισόδου των Λ.Ε.-Σ.Ε.Φ.. 

β) Πριν από τον απόπλου κάθε σκάφους και σε εύλογο 
χρόνο ο κυβερνήτης οφείλει να ενημερώνει γραπτώς 
το Σ.Ε.Φ., με σκοπό την οικονομική τακτοποίηση του 
σκάφους και την αποσύνδεση των, τυχόν συνδεδεμένων, 
ηλεκτρικών, υδραυλικών, τηλεφωνικών κ.λπ. παροχών. 
Σε περίπτωση προσωρινής απουσίας του σκάφους, η 
παραπάνω υποχρέωση περιλαμβάνει και την ακριβή 
ημερομηνία επιστροφής του σκάφους. 

γ) Δεν επιτρέπεται η εγκατάλειψη σχοινιών και αλυ¬ 
σίδων του μονίμου αγκυροβολιού, καθώς και υλικών και 
εξαρτημάτων των ηλεκτρικών ή άλλων παροχών κατά 
τον ελλιμενισμό ή τον απόπλου του σκάφους. 

Η παράβαση του όρου αυτού έχει ως συνέπεια να 
επιβαρύνεται ο ιδιοκτήτης του σκάφους με τα έξοδα 
αντικατάστασης των υλικών σε περίπτωση φθοράς ή 
απώλειάς τους. 

δ) Δεν επιτρέπεται η ανέλκυση σκάφους και ο καθαρι¬ 
σμός των υφάλων του στο χερσαίο χώρο των Λ.Ε.-Σ.Ε.Φ., 
εξαιρουμένων των ιστιοπλοϊκών σκαφών τριγώνου. 

ε) Δεν επιτρέπεται η κολύμβηση στο θαλάσσιο χώρο 
των Λ.Ε.-Σ.Ε.Φ., καθώς και οι εργασίες επισκευής ή με- 
τασκευής ή συντήρησης επί των σκαφών με χρήση ηλε¬ 
κτροσυγκόλλησης, οξυγονοκόλλησης κ.λπ.. 

στ) Δεν επιτρέπεται η ρίψη απορριμμάτων στο θαλάσ¬ 
σιο ή στο χερσαίο χώρο των Λ.Ε.-Σ.Ε.Φ.. Η παράβαση του 
όρου αυτού συνεπάγεται την αυτοδίκαια ανάκληση του 
δικαιώματος χρήσης και την καταγγελία της σχετικής 
μισθωτικής σύμβασης. Το Σ.Ε.Φ. δικαιούται να μεθορ¬ 
μίσει το ρυπογόνο σκάφος χωρίς τη συγκατάθεση του 
ιδιοκτήτη καταλογίζοντας τις δαπάνες μεθόρμισης εις 
βάρος του τελευταίου. 

7. Η παράβαση των όρων και υποχρεώσεων του άρθρου 
αυτού, εκτός των ειδικώς αναφερομένων συνεπειών, συ¬ 
νεπάγεται παράλληλα και την αυτοδίκαια καταγγελία 
της μισθωτικής σύμβασης, καθώς και τον αποκλεισμό 
του σκάφους και του ιδιοκτήτη αυτού από το δικαίωμα 
να χρησιμοποιεί στο μέλλον τις Λ.Ε.-Σ.Ε.Φ.. 

Άρθρο 5. ΔΙΑΔΙΚΑΣΙΑ ΜΙΣΘΩΣΗΣ 
ΔΙΚΑΙΩΜΑΤΟΣ ΕΛΛΙΜΕΝΙΣΜΟΥ ΚΑΙ ΧΡΗΣΗΣ 

1. Δικαίωμα για ελλιμενισμό και χρήση στις Λ.Ε.-Σ.Ε.Φ. 
αποκτά κάθε σκάφος του οποίου ο ιδιοκτήτης ή ο νό¬ 
μιμος εκπρόσωπος ζητήσει και λάβει από το ΣΕΦ τη 
σχετική άδεια, η οποία περιλαμβάνεται σε ειδική Σύμ¬ 
βαση Μίσθωσης Δικαιώματος Ελλιμενισμού και Χρήσης, 
μεταξύ αυτού και του Σ.Ε.Φ.. 

2. Το περιεχόμενο των όρων της Σύμβασης και τέλη 
ελλιμενισμού και παρεχόμενων υπηρεσιών καθώς και 
κάθε άλλη συναφής υποχρέωση των ιδιοκτητών των 
σκαφών θα καθορίζονται με απόφαση του Διοικητικού 
Συμβουλίου του Σ.Ε.Φ., και με βάση ιδίως τις αρχές που 
ακολουθούν στα επόμενα άρθρα. 

Αρθρο 6. ΑΡΧΕΣ ΚΑΘΟΡΙΣΜΟΥ 
ΤΕΛΩΝ ΕΛΛΙΜΕΝΙΣΜΟΥ 

1. Τα τέλη ελλιμενισμού υπολογίζονται με βάση το 
ολικό μήκος σε μέτρα του σκάφους, καθώς και την 

κατηγορία στην οποία αυτό εντάσσεται, σύμφωνα με 
τα οριζόμενα στο άρθρο 2 παράγραφος 2 του παρό¬ 
ντος κανονισμού. Τα ιστιοφόρα σκάφη ιστιοπλοΐας 
τριγώνου, καθώς και τα σκάφη (ιστιοφόρα ή μηχα¬ 
νοκίνητα) αποκλειστικής ιδιοκτησίας των Ν.Π.Ι.Δ. του 
άρθρου 10 του παρόντος απαλλάσσονται των τελών 
ελλιμενισμού. 

Κατά τον υπολογισμό του μήκους του σκάφους τα 
εκατοστά του μέτρου λογίζονται προς όφελος του σκά¬ 
φους, με την έννοια ότι λαμβάνεται υπόψη το αμέσως 
προηγούμενο δέκατο του μέτρου. 

2. Το μέγεθος των σκαφών, αποδεικνύεται από τα 
ισχύοντα ναυτιλιακά έγγραφά τους, αντίγραφα των 
οποίων θα προσαρτώνται στις οικείες συμβάσεις του 
άρθρου 5 παράγραφος 1 του παρόντος, και τα οποία 
ο πλοιοκτήτης ή ο νόμιμος εκπρόσωπος του σκάφους 
υποχρεούται επίσης, να επιδεικνύει σε κάθε ζήτηση 
πρός τα αρμόδια όργανα του Σ.Ε.Φ.. 

3. Καταβληθέντα τέλη ελλιμενισμού δεν επιστρέφο- 
νται έστω και αν δεν γίνει χρήση των υπηρεσιών των 
Λ.Ε.-Σ.Ε.Φ. για το σύνολο του χρονικού διαστήματος το 
οποίο αφορούν. 

4. Σκάφη ιδιοκτησίας μελών των Ν.Π.Ι.Δ. του άρθρου 
10 του παρόντος, που έχουν το δικαίωμα ελλιμενισμού 
και χρησιμοποιούν τις Λ.Ε.-Σ.Ε.Φ. ως ορμητήρια για την 
εκτέλεση πλόων, υποχρεούνται στην καταβολή μηνιαίων 
τελών ελλιμενισμού. 

5. Τα τέλη αυτά εισπράττουν κατά μήνα τα Ν.Π.Ι.Δ. του 
άρθρου 10 του παρόντος, από τα μέλη τους, για λογα¬ 
ριασμό του Σ.Ε.Φ. και τα αποδίδουν σ’ αυτό συνολικά 
στο τελευταίο δεκαήμερο κάθε τέταρτου μήνα. Το Σ.Ε.Φ. 
εκδίδει απόδειξη στο όνομα του ιδιοκτήτη κάθε σκά¬ 
φους. Σε περίπτωση κατά την οποία οι εν λόγω Όμιλοι 
αρνούνται ή καθυστερούν την είσπραξη ή απόδοση των 
τελών στο Σ.Ε.Φ. το τελευταίο δικαιούται να αξιώσει 
αυτά απευθείας από τους ιδιοκτήτες των σκαφών, και 
να ασκήσει κατ’ αυτών τα υπό της παρούσης και της 
λοιπής σχετικής νομοθεσίας, προβλεπόμενα δικαιώματά 
του. Οι ημέρες απουσίας σκάφους από τις Λ.Ε.-Σ.Ε.Φ. 
συνυπολογίζονται στη χρέωση των τελών ελλιμενισμού, 
προκειμένου αυτό να διατηρεί το δικαίωμα χρήσεως της 
θέσεώς του. Η χρέωση διακόπτεται από την ημερομηνία 
οριστικής αποχωρήσεως του σκάφους, κατόπιν σχετι¬ 
κής εγγράφου ειδοποιήσεως του Σ.Ε.Φ. εκ μέρους του 
ιδιοκτήτη ή του νομίμου αντιπροσώπου του. 

6. Με απόφαση του ΔΣ/Σ.Ε.Φ. μπορεί να γίνεται έκπτωση 
μέχρι 40% στα τέλη ελλιμενισμού και παρεχομένων υπη¬ 
ρεσιών στα ιστιοφόρα σκάφη, τα οποία έχουν χαρακτηρι- 
σθεί ως ναυταθλητικά με την διαδικασία του άρθρου 16 
του νόμου 438/1976, όπως ισχύει, σύμφωνα με το άρθρο 
21 του νόμου 2743/1999, εφόσον κατά το προηγούμενο 
ημερολογιακό έτος έχουν τις προϋποθέσεις απαλλαγής 
από τα τεκμήρια σύμφωνα με τα οριζόμενα στη παρά¬ 
γραφο 5.ββ του άρθρου 9 του νόμου 2459/1997. 

Άρθρο 7. ΑΡΧΕΣ ΚΑΘΟΡΙΣΜΟΥ ΤΕΛΩΝ ΧΡΗΣΗΣ 

1. Τα ελάχιστα όρια αντιπαροχής για τη χρήση των 
Λ.Ε.-Σ.Ε.Φ. ορίζονται κατά κατηγορία παροχής υπηρε¬ 
σιών και διευκολύνσεων ως εξής: 

α) Τέλη παροχής νερού. 

Το παρεχόμενο από τις Λ.Ε.-Σ.Ε.Φ. νερό θα χρεώνε¬ 
ται με ενδιάμεσο μετρητή ανά κυβικό μέτρο, σύμφωνα 
με τα εκάστοτε ισχύοντα τιμολόγια της Ε.Υ.Δ.Α.Π., συ¬ 
μπεριλαμβανομένων και των λοιπών επιβαρύνσεών της, 
προσαυξημένα κατά 50%. 


β) Τέλη παροχής ηλεκτρικού ρεύματος. 

Για κάθε ελάχιστο τριήμερο σύνδεσης του σκάφους 
με το ηλεκτρικό δίκτυο των Λ.Ε.-Σ.Ε.Φ. θα καταβάλλεται 
ποσό που θα ορίζει το Δ.Σ./Σ.Ε.Φ., καθώς επίσης και η 
αξία του καταναλωθέντος ηλεκτρικού ρεύματος υπο¬ 
λογιζόμενη βάσει των ενδείξεων μετρητή διανομής και 
του ισχύοντος κάθε φορά τιμολογίου της ΔΕΗ με τις 
λοιπές επιβαρύνσεις, προσαυξημένη κατά 50%. 

2. Γ ια την παροχή υπηρεσιών υδροδότησης, και ηλε- 
κτροδότησης των σκαφών προκαταβάλλεται στο Λογι¬ 
στήριο του Σ.Ε.Φ. χρηματική εγγύηση για κάθε μία από 
τις υπηρεσίες αυτές. Το ύψος της εγγύησης καθορίζεται 
με απόφαση του Δ.Σ./Σ.Ε.Φ.. 

3. Η εγγύηση επιστρέφεται στον ιδιοκτήτη ή εκπρόσω¬ 
πο του μετά α) την παράδοση - επιστροφή των υλικών 
στον αρμόδιο υπάλληλο των Λ.Ε.-Σ.Ε.Φ. β) την εξόφληση 
των λογαριασμών τους, και γ) την αφαίρεση της δαπάνης 
αποκατάστασης των τυχόν ζημιών και φθορών, η οποία 
υπολογίζεται από την αρμόδια υπηρεσία του Σ.Ε.Φ.. 

Αρθρο 8. ΚΑΤΑΒΟΛΗ ΤΕΛΩΝ 

1. Τα τέλη ελλιμενισμού και χρήσης των Λ.Ε.-Σ.Ε.Φ. για 
σκάφη που δεν ανήκουν σε μέλη των Ν.Π.Ι.Δ., καταβάλ¬ 
λονται απ’ ευθείας στο Λογιστήριο του Σ.Ε.Φ., σύμφωνα 
με τους όρους της σύμβασης. 

2. Σκάφη ελλιμενιζόμενα στις Λ.Ε.-Σ.Ε.Φ. οφείλουν να 
προκαταβάλουν κάθε μήνα και εντός του πρώτου πεν¬ 
θημέρου αυτού, τα τέλη ελλιμενισμού και χρήσης. Μετά 
την προθεσμία αυτή τα τέλη επιβαρύνονται με νόμιμους 
τόκους υπερημερίας και λοιπές προσαυξήσεις. 

3. Σε περίπτωση παράβασης των όρων των άρθρων 
5,6,7 και ιδίως καθυστέρησης καταβολής των τελών, το 
Σ.Ε.Φ. μπορεί να ανακαλέσει το δικαίωμα ελλιμενισμού 
και χρήσης να καταγγείλει την οικεία σύμβαση και να 
ζητήσει εγγράφως την απομάκρυνση του σκάφους. Εάν 
ο ιδιοκτήτης αρνηθεί, η μισθωτική σύμβαση παύει αυτο¬ 
δικαίως, οι παροχές διακόπτονται αμέσως, το σκάφος 
απομακρύνεται από το προσωπικό των Λ.Ε.-Σ.Ε.Φ. και η 
σχετική δαπάνη επιβαρύνει τον ιδιοκτήτη, ο οποίος απο¬ 
κλείεται από το δικαίωμα να χρησιμοποιεί στο μέλλον 
τις Λ.Ε.-Σ.Ε.Φ.. Το Σ.Ε.Φ. ουδεμία ευθύνη φέρει για ζημιές 
που τυχόν προκληθούν κατά τη μεταφορά του σκάφους. 
Η όλη διαδικασία κοινοποιείται στην αρμόδια λιμενική 
αρχή και, εφόσον ο ιδιοκτήτης της είναι μέλος Ν.Π.Ι.Δ. 
του άρθρου 10, γνωστοποιείται και στο Δ.Σ. αυτού. 

Αρθρο 9. ΑΠΑΛΛΑΓΕΣ 

1. Απαλλάσσονται από την καταβολή των τελών ελλι- 
μενισμού και χρήσης τα σκάφη που καταφεύγουν στις 
Λ.Ε.-Σ.Ε.Φ. λόγω γεγονότων ανωτέρας βίας τα οποία 
καθιστούν επικίνδυνο τον πλού του σκάφους. 

2. Εάν το σκάφος που κατέφυγε στις Λ.Ε.-Σ.Ε.Φ. λόγω 
κακοκαιρίας δεν αποπλεύσει με την άρση της απαγό¬ 
ρευσης του απόπλου, υποχρεώνεται στην καταβολή 
τελών ελλιμενισμού και χρήσης από την ημερομηνία 
άρσης της απαγόρευσης, σύμφωνα με τα ανωτέρω. 

3. Εάν το σκάφος, που κατέφυγε στις Λ.Ε.-Σ.Ε.Φ. λόγω 
μηχανικής βλάβης, εξακολουθεί να ελλιμενίζεται πέρα 
των 48 ωρών, ανεξάρτητα εάν επιδιορθώθηκε ή όχι, η 
βλάβη αυτού, υποχρεώνεται στην καταβολή τελών για 
τον πέρα των 48 ωρών ελλιμενισμό και χρήση. 

Αρθρο 10. ΜΕΤΑΒΑΤΙΚΗ ΔΙΑΤΑΞΗ 

1. Τα Ν.Π.Ι.Δ. με τις επωνυμίες «Ναυτικός Αθλητικός 
Όμιλος Ειρήνης και Φιλίας» (Ν.Α.Ο.Ε.Φ.), «Ναυτικός Όμιλος 

Ειρήνης και Φιλίας» (Ν.Ο.Ε.Φ.), «Ναυτικός Όμιλος Δελφινα- 
ρίου» (Ν.Ο.Δ.) και «Σύλλογος Ερασιτεχνών Αλιέων - Μυρ- 
τιδιώτισσα», που εδρεύουν στον περιβάλλοντα θαλάσσιο 
χώρο του Σ.Ε.Φ., κατά τη δημοσίευση του παρόντος κανο¬ 
νισμού, έχουν δικαίωμα κατά προτεραιότητα να ζητήσουν 
από το Σ.Ε.Φ. τον ελλιμενισμό στις Λ.Ε.-Σ.Ε.Φ. των σκαφών 
ιδιοκτησίας τους ή ιδιοκτησίας των μελών τους, σύμφωνα 
με τους όρους του παρόντος κανονισμού. 

2. Ο συνολικός αριθμός των θέσεων ελλιμενισμού που 
θα διατεθούν, κατά τ’ ανωτέρω, για τα σκάφη των Ομί¬ 
λων και των μελών τους θα είναι ίσος με το 85% του συ¬ 
νολικού αριθμού των υπαρχουσών θέσεων ελλιμενισμού. 
Ειδικότερα στον Ν.Ο.Ε.Φ. διατίθενται τριάντα τρεις (33) 
θέσεις ευρισκόμενες στο λιμενίσκο, στον Ν.Ο.Δ. διατίθε¬ 
νται ένδεκα (11) θέσεις ευρισκόμενες στο λιμενίσκο και 
εβδομήντα οκτώ (78) θέσεις ευρισκόμενες στο κανάλι 
μεταξύ πρώτης και δεύτερης γέφυρας, στον Ν.Α.Ο.Ε.Φ. 
διατίθενται δέκα έξη (16) θέσεις ευρισκόμενες στο κα¬ 
νάλι μεταξύ δεύτερης γέφυρας και τέλους, και στον 
Σ.Ε.Α.Μ. διατίθενται ογδόντα (80) θέσεις ευρισκόμενες 
στο κανάλι μεταξύ δεύτερης γέφυρας και τέλους. 

3. Υπό την προϋπόθεση της παραγράφου 1 του παρό¬ 
ντος άρθρου οι σχετικές, έγγραφες και επί εντύπου χορη- 
γουμένου από το Σ.Ε.Φ., αιτήσεις για σύναψη Συμβάσεως 
Μίσθωσης Δικαιώματος Ελλιμενισμού και Χρήσης, πρέπει 
να υποβληθούν στο Σ.Ε.Φ. εντός ανατρεπτικής προθε¬ 
σμίας δύο (2) μηνών από τη δημοσίευση του παρόντος. 

4. Από της δημοσιεύσεως του παρόντος κανονισμού 
παύει η ισχύς της υπ’ αριθμόν 52612/2005 αποφάσεως 
του Υφυπουργού Πολιτισμού (Φ.Ε.Κ. 29/Β/17.1.2005). 

5. Ο παρών Κανονισμός θα ισχύσει από την δημοσίευ¬ 
ση της απόφασης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2007 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 
-♦- 

Αριθμ. 15428 (6) 

Τροποποίηση Οργανισμού Εσωτερικής Υπηρεσίας της 
Κοινότητας Πενταλόφου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997. 


2. Τις διατάξεις του ν. 2539/1997. 

3. Τις διατάξεις του άρθρου 8 § 5 του ν. 2307/1995. 

4. Την υπ’ αριθμ. 3090/5.4.1999 απόφασή μας, περί 
έγκρισης του Οργανισμού Εσωτερικής Υπηρεσίας της 
Κοινότητας Πενταλόφου (Φ.Ε.Κ. 1423/Β"/12.7.1999). 

5. Την υπ’ αριθμ. 12/2005 απόφαση του Κοινοτικού 
Συμβουλίου της Κοινότητας Πενταλόφου. 

6. Την από 30.11.2005 (21/2005 πρακτικό συνεδρίασης) 
θετική γνωμοδότηση του Υπηρεσιακού Συμβουλίου του 
άρθρου 8 § 4 του ν. 2307/1995. 

7. Τα υπ’ αριθμ. 8084/20.2.2003 και 13103/10.6.2004 έγ¬ 
γραφα του ΥΠ.ΕΣ.Δ.Δ.Α. περί τροποποίησης Οργανισμών 
Εσωτερικής Υπηρεσίας (Ο.Ε.Υ.) των Ο.Τ.Α. Α' βαθμού, 
αποφασίζουμε: 

Τροποποιούμε την υπ’ αριθμ. 3090/5.4.1999 απόφασή 
μας - περί έγκρισης του Οργανισμού Εσωτερικής Υπη¬ 
ρεσίας της Κοινότητας Πενταλόφου - με την προσθήκη 
στο Κεφάλαιο Γ' αυτής και ειδικότερα στην Κατηγορία 
Δευτεροβάθμιας Εκπαίδευσης, μίας (1) θέσης ΔΕ29 - 
Οδηγού Αυτοκινήτων. 

Με την παρούσα απόφαση προκαλείται δαπάνη ύψους 
15.000,00 € σε βάρος του προϋπολογισμού της Κοινό¬ 
τητας Πενταλόφου, για την κάλυψη της υπό σύσταση 
θέσης. 

Κατά τα λοιπά ισχύει η υπ’ αριθμ. 3090/5.4.1999 από¬ 
φαση Γ.Γ.Π.Δ.Μ. (Φ.Ε.Κ. 1423/Β712.7.1999). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 27 Δεκεμβρίου 2005 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

(7) 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη Ζιγρινά Ευαγγελία του Ελευ¬ 
θερίου. 

Ο ΝΟΜΑΡΧΗΣ ΡΟΔΟΠΗΣ 

Με την υπ’ αριθμ. ΔΚΠ/674/28.2.2007 απόφαση του 
Νομάρχη Ροδόπης χορηγείται στη Ζιγρινά Ευαγγελία 
του Ελευθερίου άδεια ασκήσεως επαγγέλματος Κοινω¬ 
νικού Λειτουργού. 

Ο Νομάρχης 
Α. ΓΙΑΝΝΑΚΙΔΗΣ 




8870 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οό-Γοιτι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οό-ΓΟίπ/όνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (3χ; 210 4071010 ■ ίηΙθΗίβΙ: ΗΙΙρύ/νννννν.θΙ.ςΓ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νιννννν·6Τ·ί|Γ - β-ιπβϊΙ: ννίΙ)ΐτΐ35ΐ£Γ@6ΐ·ί|Γ 














